Jaagup Kreem

Jaagup Kreem (sündinud 28. märtsil 1973 Tallinnas) on eesti muusik, ansambli Terminaator solist.

 Haridus 
Jaagup Kreemi koolitee algas 1979. aastal Helsingis Nõukogude Liidu saatkonna koolisHelsingis Nõukogude Liidu saatkonna koolis. 1991. aastal lõpetas ta Tallinna 10. Keskkooli ning 1994. aastal Tallinna Pedagoogikaülikooli näitejuhtimise ja režii erialal. 

 Töökäik 
Aastatel 2000–2013 töötas Eesti Nukuteatris, kus oli kuni 2010. aastani välissuhete juht, 2010–2011 turundusjuht ja 2011–2013 nõunik.

Ta on olnud mitme telesaate ("Seitse vaprat") saatejuht.

Looming
Teatrilavastused
Ta on mitme lavastuse ("Risk" (2001, koos Elmar Liitmaaga), "Romeo ja Julia" (2006, koos Elmar Liitmaaga), "Klaabu" (2010, koos Tiit Kikasega), "Libahunt", 2011, koos Tiit Kikasega) muusika autor, samuti on ta kaasa teinud mitmes muusikalis ("Jesus Christ Superstar", "Billy Elliot", "Risk", "Grease", "Romeo ja Julia", "Miss Saigon")

Muusika
 Terminaator 
Alates 1987. aastast on Jaagup Kreem ansambli Terminaator solist ja paljude laulude autor.

 "Laula mu laulu" 
"Laula mu laulu" teise hooaja saates osales ka Jaagup Kreem . Saatesari algas oktoobris. Jaagupi lugusid esitati 3. saates, mis oli Kanal 2 eetris 16. oktoobril 2014.
Saates esitatud laulud
SaadeSaate persoonEsitatud luguI saade  Ott Lepland  "Läbi öise Tallinna"II saade  Eda-Ines Etti  "Once In A Lifetime" III saade  Jaagup Kreem  Teised esitavad Jaagupi lugusidIV saade  Birgit Õigemeel  "Ise" V saade   Voldemar Kuslap  "Tihti küll seda ei juhtu" VI saade   Jarek Kasar / Chalice  "Kirsti elab Reykjavikis" VII saade   Lea Dali Lion  "Segased lood"VIII saade   Tõnis Mägi  "Kuldaja rock'n'roll"

 Tunnustus 
 2019 Valgetähe V klassi teenetemärk
 2019 Tallinna Ülikooli sajandi vilistlane

Isiklikku
Jaagup Kreemi isa on Antarktika uurija ja ajakirjanik Enn Kreem jaa ema on näitleja Anni Kreem. Tema vend on ajaloolane Juhan Kreem. 

Tema vanaisa oli Paul Viiding, vanaema Linda Viiding. Tema tädi oli Mari Tarand, tädimees on Andres Tarand, tema onu oli luuletaja Juhan Viiding. Indrek Tarand ja Kaarel Tarand on tema tädipojad, Elo Viiding on tema onutütar.

Vasakul põsel oleva armi sai Kreem väidetavalt juba lapsepõlves, kui kukkus jalgrattagaHell teema: Jaagup Kreem rääkis Aunastele ära, kuidas ta põsele suure armi sai, Delfi Publik, 7. september 2014.

Jaagup Kreem on propageerinud helkurikandmist. Tema elu moto on "Parimad asjad maailmas ei ole ASJAD".

Viited

 Välislingid 


 Telesaade "Ületamatud üheksakümnendad. Terminaator" Eesti Televisioon, 30. november 1992
 Telesaade "Tähelaev. Jaagup Kreem" Eesti Televisioon, 12. september 2004
 Jaagup Kreem onu Juhan Viidingust: enim igatsen tema plahvatuslikku loomevajadust ERR Eeter, 21. mai 2023 
 Jaagup Kreem: luues on kõhus samasugused liblikad nagu armudes ERR Eeter, 22. detsember 2024

Kategooria:Eesti lauljad
Kategooria:Terminaator
Kategooria:Tallinna Nõmme Gümnaasiumi vilistlased
Kategooria:Tallinna Ülikooli vilistlased
Kategooria:Valgetähe V klassi teenetemärgi kavalerid
Kategooria:Sündinud 1973